text: OT SERRA Madrid 17/10/2017 00:00
  Empresonats. Jordi Sànchez i Jordi Cuixart han passat la nit privats de llibertat. L'Estat va donar ahir un cop judicial a les cares visibles de la societat civil independentista per la concentració del 20 de setembre davant la conselleria d'Economia. Coincidint amb una nova apel·lació al diàleg feta pel president de la Generalitat al govern espanyol, els presidents de l'ANC i d'Òmnium Cultural van acabar ahir una jornada maratoniana a l'Audiència Nacional en el pitjor dels escenaris possibles: entre reixes i destinats a la presó de Soto del Real. El major dels Mossos d'Esquadra, Josep Lluís Trapero, i la intendent Teresa Laplana van sortir-ne, en canvi, en llibertat provisional.
  "No volem una Espanya amb presos polítics": Podem i els partits catalans i bascos fan pinya al Congrés